Гінібут

**Гінібут** (*Гінбут*, *Кінбут*, *Гімбут*, *Гімбат*), **Генбут** (*Гембут*) — мужчынскае імя і вытворнае ад яго прозьвішча.

## Паходжаньне

Генебод або Генбод (Genebod, Genobod, Genbaud) — імя германскага паходжаньня. Іменная аснова -гін- (-ген-, -кін-) (імёны ліцьвінаў Гендрута, Кімунд, Менгін; германскія імёны Genedrudis, Ginmund, Mennigen) паходзіць ад гоцкага gin- 'пачатак' (гоцкае *ginnan, германскае *gennan 'пачынаць'), а аснова -бут- (-бот-) (імёны ліцьвінаў Бутвід, Бутрык, Вільбут; германскія імёны Botvid, Butariks, Willebut) — ад усходнегерманскага but- з значэньнем 'корань, камель' (гепідзкае butilo 'камель') або ад асновы -буд- (-бод-).

У Прусіі бытавала імя *Genebuth / Genebote / Gynneboth* (1360 год). У ваколіцах Мэмэлю адзначалася прозьвішча Gimboth. 

Варыянты імя ў гістарычных крыніцах: *Кгинибуту Давидовичу опекати се [[Ганус (імя)|Ганусовымъ]] селомъ* (1440—1492 гады); *Кгинибуту Веркшневичу дядковъщина Еитивиловъщина*, *Петъку Кинбутовичу чоловекъ* (9 лістапада 1449 году); *dominus Gymbuth qui rexit in [[Рудаміна|Rudomina]] [cui]us animam filius eius Bogdan* (люты 1457 году); *Bartholomeus filius domini Gymbuth… cum uxore sua domina Sonyka… matre sua domina Martha alias Marchwa* (люты 1475 году); *бояринъ нашъ Бартошъ Кинбутовичъ* (9 студзеня 1498 году); *Gimbut… Giembuta… Ginbut* (Хроніка Быхаўца); *на боярына нашого Миколая Алексанъдровича Кгинбутовича* (25 ліпеня 1507 году); *Якубовая Кинбутовича*, *Бортъко Кинъбутовичъ* (1528 год); *бояромъ [[Крожы|крожскимъ]]: Ивашку и брату его Кгенбуту* (3 лістапада 1529 году); *Мац Кгинбутович… Якуб Кинбутович* (1537—1538 гады); *писара его Адам Кгинбута даты писанья у [[Койданаў|Койданове]]* (12 лютага 1566 году); *Адамъ Кгинбутъ*, *Шимко ловчи Кгимбутъ* (1567 год); *з роду Вешова… Андрею Кгимбутовичу* (15 верасьня 1568 году); *Адамъ Кгимъбут, кгродскии писар* (19 верасьня 1569 году); *item Sieha Dutko sz Kinbutem* (13 кастрычніка 1591 году); *пана Авкгуштына Яновича Кгинбута… Авкгуштын Кгинбут… Авкгуштын Янович Кгинбут* (31 студзеня 1592 году); *pana Awgusztyna Ginbuta… Авъкгуштын Кгинбут рукою властною подписалъ* (5 кастрычніка 1595 году); *Ginbutt* (1603—1629 гады); *Gymbutowycz* (1671—1681 гады); *Giembutt* (21 траўня 1752 году); *Josephus Giębutt* (8 лістапада 1789 году); *Antoni Gimbutt* (4 кастрычніка 1765 году); *Barbara Giębut* (1779 год); *Apollinaris Gimbutt* (26 красавіка 1782 году); *Antoni Gimbatt* (1919—1939 гады).

## Носьбіты
* Гінібут Давідавіч — літоўскі баярын, які атрымаў наданьне ад вялікага князя Казімера
* Юшка Кінбутавіч — ковенскі баярын, які ўпамінаецца ў 1523 годзе
* Антон Гімбут — шляхціч Наваградзкага ваяводзтва, які ўпамінаецца ў 1765 годзе

Гімбуты (Gimbut) гербу Наленч — літоўскі шляхецкі род з Троцкага павету.

Гінбуты (Ginbut) гербу Наленч — літоўскі шляхецкі род.

Гімбуты (Gymbut) — літоўскі шляхецкі род з Амсьціслаўскага ваяводзтва.

Гімбут (Gimbutt) і Гімбат (Gimbatt) — прозьвішчы, зафіксаваныя ў XIX стагодзьдзі ў ваколіцах Сувалкаў.

На 1910 год існаваў маёнтак Гімбатаўка ў Амсьціслаўскім павеце Магілёўскай губэрні.

На гістарычнай Лідчыне існуе вёска Гімбуты, на гістарычнай Амсьціслаўшчыне — Гімбатаўка.

## Глядзіце таксама
* Гіна
* Бота

## Крыніцы

## Літаратура
* 

Катэгорыя:Мужчынскія імёны